21.12.2007 Euroopan unionin virallinen lehti L 337/67 KOMISSION ASETUS (EY) N:o 1545/2007, annettu 20 päivänä joulukuuta 2007, toimitettavan, AKT-maista ja Intiasta peräisin olevan raa'an ruokosokerin täydentävän määrän vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (') ja erityisesti sen 29 artiklan 4 kohdan toisen alakohdan, sekä katsoo seuraavaa: (1) — Asetuksen (EY) N:o 318/2006 29 artiklan 4 kohdassa säädetään, että tuontitullien soveltaminen saman asetuk- sen liitteessä VI tarkoitetuista maista peräisin olevaan raakaan ruokosokeriin keskeytetään sellaisen täydentävän määrän — osalta, joka tarvitaan markkinointivuosina 2006/2007, 2007/2008 ja 2008/2009 yhteisön puhdis- tamojen riittävien hankintojen varmistamiseksi. (2) — Kyseinen täydentävä määrä olisi laskettava eräissä tariffi- kiintiöissä tai eräiden etuuskohtelusopimusten mukaisesti tapahtuvaa sokerialan tuotteiden tuontia ja puhdistusta koskevista yksityiskohtaisista soveltamissäännöistä mark- kinointivuosiksi 2006/2007, 2007/2008 ja 2008/2009 28 päivänä kesäkuuta 2006 annetun komission asetuk- sen (EY) N:o 950/2006 (2) 19 artiklan mukaisesti yh- teisön raakasokerin arvioidun hankintataseen perusteella. Markkinointivuoden 2007/2008 tase osoittaa, että on tarpeen tuoda täydentävä määrä raakasokeria yhteisön puhdistamojen hankintojen varmistamiseksi. (3) — Sen varmistamiseksi, että yhteisön puhdistamoihin voi- daan toimittaa riittävästi raakasokeria niiden perinteisten hankintatarpeiden täyttämiseksi, täydentävä määrä olisi jaettava asianomaisten kolmansien maiden kesken siten, että voidaan varmistaa täysimääräinen toimitus. Intian osalta katsotaan =aiheelliseksi =säilyttää alkuperäinen 10 000 tonnin määrä. Jäljellä olevien hankintatarpeiden osalta olisi vahvistettava kokonaismäärä AKT-maille, jotka ovat yhteisesti sitoutuneet panemaan täytäntöön keskinäiset menettelynsä määrien jakamiseksi siten, että puhdistamojen hankinnat voidaan varmistaa asianmukai- sella tavalla. (4) — Tässä asetuksessa säädetyt toimenpiteet ovat sokerin hal- lintokomitean lausunnon mukaiset, ON ANTANUT TÄMÄN ASETUKSEN: 1 artikla Lokakuun 1 päivän 2007 ja 30 päivän syyskuuta 2008 välisellä ajanjaksolla asetuksen (EY) N:o 318/2006 29 artiklan 4 koh- dassa tarkoitettu CN-koodiin 1701 11 10 kuuluvan puhdistetta- vaksi tarkoitetun raa'an ruokosokerin täydentävä määrä on a) 70 000 tonnia asetuksen (EY) N:o 318/2006 liitteessä VI luetelluista maista, lukuun ottamatta Intiaa, peräisin olevana valkoisena sokerina ilmaistuna; b) 10 000 tonnia Intiasta peräisin olevana valkoisena sokerina ilmaistuna. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 20 päivänä joulukuuta 2007. () EUVL L 58, 28.2.2006, s. 1. Asetus sellaisena kuin se on viimeksi muutettuna —asetuksella (EY) N:o 1260/2007 (EUVL L 283, 27.10.2007, s. 1). (?) EUVL L 178, 1.7.2006, s. 1. Asetus sellaisena kuin se on viimeksi muutettuna asetuksella (EY) N:o 371/2007 (EUVL L 92, 3.4.2007, s. 6). Komission puolesta Mariann FISCHER BOFL Komission jäsen